Dacă vrei să arunci o privire asupra manuscriselor lui Marie Curie,
va trebui să semnezi o declaraţie
și vei purta echipament de protecție
pentru a te proteja de contaminarea cu radiații.
Rămășițele doamnei Curie au fost și ele îngropate într-un sicriu sigilat cu plumb,
ținând departe radiațiile care erau inima cercetării sale
și cel mai probabil cauza decesului său.
Crescând în Varșovia, în Polonia ocupată de Rusia,
tânăra Marie, originar numită Maria Sklodowska,
era o studentă nemaipomenită, dar care a înfruntat obstacole dificile.
Ca femeie, i-a fost blocat dreptul la învățământ superior,
așadar, ca un act de sfidare,
Marie s-a înscris la Floating University,
o instituție secretă ce furniza pe ascuns educație tinerilor polonezi.
Economisind bani și muncind ca guvernantă,
în cele din urmă s-a mutat la Paris pentru a studia la celebra Sorbona.
Acolo, Marie a primit o diplomă atât în fizică, cât și în matematică,
supraviețuind în mare parte din pâine și ceai,
leșinând uneori din cauza înfometării.
La Paris, Marie l-a întâlnit pe fizicianul Pierre Curie
care i-a pus l-a dispoziție inima sa și laboratorul său.
Ea însă dorea să se întoarcă în Polonia.
Totuși, la întoarcerea în Varșovia,
a descoperit că obținerea unei poziții academice ca femeie
a rămas o provocare.
Dar nu era totul pierdut.
Înapoi în Paris, aștepta Pierre, bolnav de dragoste,
iar perechea s-a căsătorit rapid, devenind un duo formidabil al științei.
Munca unui alt fizician a trezit interesul lui Marie Curie.
În 1896, Henri Becquerel a descoperit că uraniul emite spontan
o radiație misterioasă asemănătoare razei X
ce poate interacționa cu filmul fotografic.
Curie a descoperit curând că toriul emitea o radiație similară.
Cel mai important, puterea radiației
depindea complet de cantitatea elementului
și nu era afectată de schimbările fizice sau chimice.
Asta a dus-o la concluzia că radiația venea din ceva fundamental
din atomii fiecărui element.
Ideea era radicală
și a ajutat la combaterea modelului tradițional
unde atomii erau obiecte indivizibile.
Apoi, concentrându-se pe un minereu super radioactiv numit pehblendă,
soții Curie au descoperit că uraniul nu putea crea radiația de unul singur.
Așadar, erau alte elemente radioactive care puteau fi de vină?
În 1898, au anunțat două elemente noi:
poloniu, numit după Polonia, țara de origine a lui Marie,
și radiu, cuvântul latinesc pentru rază.
Tot ei au inventat termenul „radioactivitate”.
În 1902, soții Curie deja extraseră o zecime de gram de clorură de radiu pură
din mai multe tone de pechblendă,
o realizare incredibilă la acea vreme.
Mai târziu în acel an, Pierre Curie și Henri Becquerel
au fost nominalizați pentru premiul Nobel în fizică,
dar Marie era omisă.
Pierre a ținut partea soției sale și a meritelor ei.
Astfel, soții Curie și Becquerel au împărțit premiul Nobel în 1903,
Marie Curie devenind prima femeie laureată a premiului Nobel.
Finanțați și respectați, soții Curie erau într-o formă grozavă.
Dar tragedia a lovit în 1906, când Pierre a fost zdrobit de o trăsură
când traversa o intersecție aglomerată.
Devastată, Marie s-a dedicat cercetării sale
și a preluat postul lui Pierre de a preda la Sorbona,
devenind prima profesoară a școlii.
Munca sa individuală era roditoare.
În 1911 a mai câștigat un Nobel, de data asta în chimie,
pentru descoperirea anterioară a radiului și a poloniului
și a extragerii și a analizei radiului pur și a compușilor săi.
Asta o face prima și, până astăzi,
singura persoană cu premii Nobel în două științe diferite.
Prof. Curie a pus în practică descoperirile sale,
schimbând aspectul cercetărilor și tratementelor medicale.
A înființat unități radiologice mobile în timpul Primului Râzboi Mondial
și a investigat efectele radiației asupra tumorilor.
E posibil ca beneficiile aduse umanității să fi venit cu un cost personal mare.
Curie a murit în 1934, de o boală a măduvei osoase,
azi considerată de mulți a fi cauzată de expunerea sa la radiații.
Cercetarea revoluționară a lui Curie
a pus bazele modului în care înțelegem fizica și chimia,
deschizând căi în oncologie, tehnologie, medicină și fizică nucleară,
printre altele.
Descoperirile sale în radiație au marcat începutul unei noi ere,
dezgropând unele dintre cele mai mari secrete ale științei.